## **ДО:**

##  **ОБЩИНСКИЯ СЪВЕТ**

##  **НА ГР.ПЪРВОМАЙ**

**ДОКЛАДНА ЗАПИСКА**

от

Николай Митков - кмет на Община Първомай

**ОТНОСНО:** Вземане на решение от Общинския съвет на гр.Първомай, за стартиране на процедура за изменение на Общ устройствен план на Община Първомай, в обхвата на землище с.Искра, общ.Първомай, за имоти собственост на Атанас Ушев

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

**Г- Н ПРЕДСЕДАТЕЛ НА ОБЩИНСКИ СЪВЕТ**

 С Решение № 368 по Протокол № 39, прието на 31.10.2022г. на Общински съвет гр.Първомай, на основание чл.127, ал.6 от ЗУТ и чл.21, ал.1, т.11 от ЗМСМА е одобрен Окончателен проект на Общ устройствен план на Община Първомай. Решението е публикувано за обнародване в Държавен вестник брой 93 от 22.11.2022г. на основание чл.127, ал.6 от ЗУТ, в изпълнение на условията на чл.127, ал.12 от ЗУТ. В законовия срок, няма постъпили възражения, за което е съставен Акт от 24.01.2023г.

 Към настоящия момент, влезлия в сила ОУП на община Първомай се прилага успешно, в съответствие със съпътстващите го правила и норми като по него има стартирали процедури за промяна предназначението на земеделските земи, за неземеделски нужди, включени в обхвата на проекта със съответното отреждане и показатели, за които общинския съвет е дал съответните разрешения.

 В общинска администрация гр.Първомай, е постъпило Заявление за инвестиционно намерение, с Вх.№ 94-00-782/22.03.2024г. от Атанас Ушев, с адрес: гр.Пловдив, \*\*\*\*\*\*\*\*\*\*\*, с искане за стартиране на процедура за изменение на влезлия в сила ОУП на Община Първомай, в обхвата на землище с.Искра, с ЕКАТТЕ 32826, във връзка с намерението му да изгради складова и търговска база, с цех за преработка на плодове. В съответствие с Нотариален акт № 43, том ІІI, рег.№2264, дело №403/2018г., вписан в Служба Вписвания гр.Първомай, под Акт №73, том 8, дело № 1286/2018г., вх.рег.№2374, дв.вх.рег.№2309/2018г., Атанас Ушев е собственик на ПИ с идентификатор № 32826.12.17 /стар № 012017/, с начин на трайно ползване: Нива, площ 4 400 кв.м., шеста категория в местност "Гяурегрек" по КККР на с.Искра, общ.Първомай. Във връзка с инвестиционно намерение е необходимо гореописаният имот да бъде включен в обхвата на ОУП на община Първомай, чрез провеждане на градоустройствени процедури, на основание чл.134, ал.1, т.1 от ЗУТ, за изменение на общият устройствен план на община Първомай, с цел обособяване на нова териториална единица в землището на с.Искра, и отреждането и за **терен за** **Смесена обслужващо-производствени дейности (Тсоп)**.

 Провежданата градоустройствена процедура, по изменение на ОУП на община Първомай, в обхвата на ПИ 32826.12.17, по КККР на с.Искра, ще бъде финансирана изцяло от собственика на имота.

 С Протокол № 8 от 03.04.2024г., Решение ІІІ, по точка 1, ОЕСУТ при Общинска администрация гр.Първомай, е обсъдил Заявлението на Атанас Ушев, и предвид на гореизложеното, предлага на основание чл.134, ал.1, т.1 от ЗУТ, при условията на чл.127, ал.9, във връзка със 124, ал.1 от ЗУТ и чл.21, ал.1, т.11 от ЗМСМА, Общинският съвет на гр.Първомай, да вземе следното

**РЕШЕНИЕ:**

 1. Разрешава изработването на Проект за изменение на Общ устройствен план на община Първомай, в обхвата на землище с.Искра, общ.Първомай, местност: "Гяурегрек" за Поземлен имот с идентификатори № 32826.12.17 по Кадастралната карта и Кадастралните регистри на землището на с.Искра, общ.Първомай, собственост на Атанас Запрянов Ушев, във връзка с обособяване на терен за Смесено обслужващо-производствено предназначение (Тсоп);

 2. Дава съгласие, процедурата да бъде проведена от Община Първомай, за сметка на Атанас Ушев, във връзка с инвестиционните му намерения за проектиране и изграждане на терен със Смесено обслужващо-производствено предназначение (Тсоп), в собственият му имот и свързаните с това градоустройствени процедури;

**Мотиви**: Настоящото Решение се приема на основание чл.134, ал.1, т.1 от ЗУТ, при условията на чл.127, ал.9, във връзка със 124, ал.1 от ЗУТ и чл.21, ал.1, т.11 от ЗМСМА, с цел развитие на икономиката на Община Първомай и създаване на условия за стимулиране и развитие на инвестиционния процес на територията на община Първомай.

**Николай Митков /П/**

 *Кмет на Община Първомай*